text: युवा सोमनाथ ने अच्छी शिक्षा हासिल की, पहले कोलकाता में और फिर कैंब्रिज में, जहां उन्होंने कानून की पढ़ाई की और बाद में मिडल टेंपल के बार के अनुरोध को ठुकराकर वे भारत लौट आए. उन्होंने राजनीति में उतरने से पहले कलकत्ता हाइकोर्ट में वकालत शुरू की, क्योंकि उनका मानना था कि इससे वे लोगों की ज्यादा सेवा कर पाएंगे. भारी आवाज वाले शानदार व्यक्ति चटर्जी आम लोगों से बहुत लगाव रखते थे. बोलपुर के एक निवासी ने याद करते हुए बताया, ''लोकसभा अध्यक्ष बनने के बाद जब वे पहली बार बोलपुर (उनका लोकसभा क्षेत्र) लौटे तो उनके स्वागत के लिए तमाम इंतजाम किए गए थे—लाल कालीन, बैंड, गुलदस्ते, कड़ी सुरक्षा आदि. लेकिन सोमनाथ दा ने इन सब औपचारिकताओं की कोई परवाह नहीं की.